જાણીતા ટેલીવિઝન અભિનેત્રી આમના શરીફે પોતાના બૉયફ્રેન્ડ અમિત કપૂર સાથે લગ્ન કરી લીધાં છે . ફિલ્મ વિતરકમાંથી નિર્માતા બનનાર અમિત કપૂર સાથે આમનાના લગ્ન ગત 27મી ડિસેમ્બરે સમ્પન્ન થયાં . તાજ લૅન્ડ્સ એન્ડ હોટેલમાં 28મીએ રિસેપ્શન યોજાયું કે જેમાં બૉલીવુડ અને ટેલીવુડ જગતની અનેક હસ્તીઓએ હાજરી આપી . કહીં તો હોગા સીરિયલમાં કશિશ સિંહનું પાત્ર ભજવનાર આમના શરીફ છેલ્લા બે વર્ષથી અમિત કપૂર સાથે ડેટિંગ કરતા હતાં . તેઓ એક માસના હનીમૂનનું પ્લાનિંગ કરી રહ્યાં છે , પરંતુ તેમણે હજી સ્થળ નક્કી કર્યુ નથી . આમનાએ લગ્ન વખતે મનીષ મલ્હોત્રા દ્વારા ડિઝાઇન કરેલા ડાર્ક બ્લ્યુ અને પિંક ડ્રેસ પહેર્યુ હતું . અમિત કપૂર પણ પર્પલ કૉલર - નેક શેરવાનીમાં ડૅશિંગ લાગતા હતાં . આમના - અમિતના લગ્નના રિસેપ્શનમાં અભય દેઓલ , પ્રીતિ દેસાઈ , સંજીદા શેખ , કરણવીર બોહરા , મૌની રૉય , આમિર અલી , આરઝૂ ગોવારીકર , રણદીપ હુડા , નિખિલ દ્વિવેદી , શેફાલી ઝરીવાલા , રાગિણી ખન્ના , રીચા ચડ્ઢા તથા બૉલીવુડ - ટેલીવુડની અનેક જાણીતી હસ્તીઓએ હાજરી આપી હતી . અભય દેઓલ રિસેપ્શનમાં પોતાના લિવ - ઇન પાર્ટનર પ્રીતિ દેસાઈ સાથે આવ્યા હતાં . અમિત કપૂર સાથે મુલાકાત પહેલા આમના શરીફ રાજીવ ખંડેલવાલ તથા આફતાબ શિવદાસાણી સાથે ડેટિંગ કરી ચુક્યાં છે . આવો તસવીરોમાં જોઇએ આમના - અમિતના લગ્ન :